Gateway Arch nasjonalpark

Gateway Arch nasjonalpark ligger på elvebredden av Mississippi i byen St. Louis, Missouri i USA. Stedet ble etablert som nasjonalt minnesmerke i 1935 med navnet Jefferson National Expansion Memorial, og ble omgjort til nasjonalpark i 2018. Det er en utypisk nasjonalpark, forsåvidt som den består av et parkområde i en by. Hovedattraksjonen er den 192 meter høye Gateway Arch som sto ferdig i 1965. Stedet er et minnesmerke over Thomas Jeffersons og byen St. Louis' rolle i USAs ekspansjon vestover, Louisiana-kjøpet i 1803, startpunktet for Lewis og Clarks ekspedisjon i 1804, og afroamerikansk historie med utgangspunkt i Dred Scott v. Sandford-rettssaken i 1857. Byens tidligere rettslokale, Old Courthouse, er også en del av nasjonalparken. Referanser Eksterne lenker (en) Offisielt nettsted (en) Gateway Arch National Park – kategori av bilder, video eller lyd på Commons